Na temelju članka 86., 113. i 198. Zakona o prostornom uređenju („Narodne novine“ broj 153/13.) i članka 40. Statuta Grada Koprivnice („Glasnik Grada Koprivnice“ broj 4/09., 1/12. i 1/13. i 3/13.-pročišćeni tekst) Gradsko vijeće Grada Koprivnice na \_\_\_\_ sjednici održanoj \_\_\_\_\_2017. godine, donijelo je

**ODLUKU**

**o izradi I. izmjena i dopuna**

**Detaljnog plana uređenja „Zona centralnih funkcija“**

1. **OPĆE ODREDBE**

**Članak 1.**

 Odlukom o izradi I. izmjena i dopuna Detaljnog plana uređenja „Zona centralnih funkcija“ (u daljnjem tekstu Odluka) pokreće se postupak izrade I. izmjena i dopuna Detaljnog plana uređenja „Zona centralnih funkcija“.

**Članak 2.**

 Ovom Odlukom se utvrđuje pravna osnova za izradu i donošenje I. izmjena i dopuna Detaljnog plana uređenja „Zona centralnih funkcija“ (u daljnjem tekstu: Plan), razlozi donošenja Plana; obuhvat Plana; sažeta ocjena stanja u obuhvatu Plana; ciljevi i programska polazišta Plana; popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Plana; način pribavljanja stručnih rješenja Plana; popis javnopravnih tijela određenih posebnim propisima koji daju zahtjeve za izradu Plana te drugih sudionika korisnika prostora koji trebaju sudjelovati u izradi Plana; planirani rok za izradu Plana, odnosno njegovih pojedinih faza te izvori financiranja izrade Plana.

1. **PRAVNA OSNOVA ZA IZRADU I DONOŠENJE IZMJENA I DOPUNA PLANA**

**Članak 3.**

Pravna osnova za izradu i donošenje izmjena i dopuna Plana su odredbe Zakona o prostornom uređenju („Narodne novine“ broj 153/13) (u daljnjem tekstu ZPU).

1. **RAZLOZI ZA DONOŠENJE IZMJENE I DOPUNE PLANA**

**Članak 4.**

 Osnovni razlozi za izradu i donošenje Plana su:

* usklađenje Plana sa zakonima, propisima i strategijama državne, županijske i gradske razine,
* usklađenje Plana sa svim izvedenim i planiranim infrastrukturnim zahvatima,
* preispitivanje i redefiniranje prometnih površina i uvjeta gradnje prometnih i infrastrukturnih sustava i građevina,
* analiza mogućnosti i revizija namjene i odredbi za provođenje pojedinih dijelova unutar obuhvata Plana,
* zaprimljene inicijative za izmjenu Plana, a koje nisu u suprotnosti s javnim interesom.
1. **OBUHVAT IZMJENA I DOPUNA PLANA**

**Članak 5.**

 Za područje Plana donesena je Odluka o donošenju Detaljnog plana uređenja „Zona centralnih funkcija“ (Glasnik Grada Koprivnice br. 3/11.). Obuhvat Plana utvrđen je Generalnim urbanističkim planom Koprivnice te se ne mijenja.

1. **SAŽETA OCJENA STANJA U OBUHVATU IZMJENA I DOPUNA PLANA**

**Članak 6.**

Za područje Plana donesena je Odluka o donošenju Detaljnog plana uređenja „Zona centralnih funkcija“ (Glasnik Grada Koprivnice br. 3/11.).

U obuhvatu Plana potrebno je sagledati prostorno planska rješenja koja će riješiti probleme centralnog gradskog prostora u smislu njegove aktivacije i revalorizacije.

U dosadašnjoj provedbi plana, pokazala se potreba redefiniranja odredbi koje se odnose na oblike korištenja, uvjete i način gradnje, te redefiniranje oblika korištenja prostora u pojedinim zonama u smislu dopune i pojašnjenja odredbi za provođenje za pojedine namjene.

1. **CILJEVI I PROGRAMSKA POLAZIŠTA IZMJENA I DOPUNA PLANA**

**Članak 7.**

Osnovni cilj Plana je olakšati i pojednostaviti primjenu te provedbu dokumenata prostornog uređenja, uskladiti odredbe Plana sa zakonskom i podzakonskom regulativom i drugim dokumentima koji se odnose na područje Koprivnice. Prema zaprimljenim inicijativama za izmjenu Plana uočena je potreba usuglašavanja javnog interesa s potrebama korisnika prostora i građevinskog zemljišta, a sve u skladu s temeljnim dugoročnim ciljevima prostornog razvitka te uređenja prostora utvrđenih Planom.

Ciljevi i programska polazišta temelje se na:

1. usklađivanju odredbi za provođenje Plana s drugim zakonskim i podzakonskim aktima te planovima višeg reda koji su stupili na snagu nakon donošenja Detaljnog plana uređenja „Zona centralnih funkcija“,
2. provjera mogućnosti ugradnje zaprimljenih inicijativa za izmjenu Plana koje nisu u suprotnosti s javnim interesom,
3. usklađivanje granica pojedinih namjena te usklađivanje odredbi za provođenje (urbanih pravila) u skladu sa stvarnim stanjem i planiranim potrebama,
4. usklađivanje Plana sa odredbama prostornih planova šireg područja,
5. preispitivanje i redefiniranje prometnih površina i uvjeta gradnje prometnih i infrastrukturnih sustava i građevina, za sve vrste prometa,
6. rješavanje specifičnosti potreba za parkiranje,
7. preispitivanje odredbi kojima se omogućuje gradnja i uporaba obnovljivih izvora energije te povećanje energetske učinkovitosti postojećih građevina,
8. ostalo u ovisnosti o nastalim promjenama vezano za izmjene GUP-a i zahtjevima nositelja izrade,
9. ispravak eventualnih grešaka i neusklađenosti.
10. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

**Članak 8.**

Za izradu Plana nema potrebe za posebnim sektorskim strategijama, planovima i studijama osim zahtjeva koja će dati javnopravna tijela sukladno Zakonu, jer su uvjeti za predviđene izmjene i dopune Plana utvrđene u odredbama za provođenje važećih planova širih područja i posebnim propisima. Jedan od postupaka koji će se provesti prilikom izrade Plana je postupak ocjene o potrebi strateške procjene utjecaja Plana na okoliš, sukladno članku 66. Zakona o zaštiti okoliša („Narodne novine“ broj 80/13, 153/13 i 78/15), odnosno članku 86. stavku 3. ZPU.

Koristiti će se:

* katastarske i topografske te ortofoto podloge Državne geodetske uprave,
* konzervatorska podloga za DPU „Zona centralnih funkcija“ u Koprivnici, iz 2009. (Z. Uzelac)
1. **NAČIN PRIBAVLJANJA STRUČNIH RJEŠENJA ZA IZRADU IZMJENA I DOPUNA PLANA**

**Članak 9.**

Za izradu Plana ne predviđa se izrada varijantnih stručnih rješenja od strane više izrađivača

Za izradu Plana koristiti će se trenutno važeće podloge od nadležnog tijela, a to su digitalna katastarska podloga (DKP), nova ortofoto podloga (DOF), topografska karta (TK 25).

**Članak 10.**

Plan će se pribaviti odabirom najpovoljnije ponude sukladno Zakonu o javnoj nabavi, a u skladu s uvjetima koji će biti specificirani u dokumentaciji za nadmetanje.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA**

**Članak 11.**

U postupku izrade Plana, tražiti će se sudjelovanje i podaci, planske smjernice i drugi propisani dokumenti javnopravnih tijela te drugih sudionika od kojih će se tražiti zahtjevi prema članku 90. ZPU.

1. Ministarstvo zaštite okoliša i energetike, Radnička cesta 80, 10000 Zagreb,
2. Ministarstvo gospodarstva, maloga i srednjega poduzetništva i obrta, Ulica grada Vukovara 78, 10000 Zagreb
3. Ministarstvo kulture, Uprava za zaštitu kulturne baštine, Konzervatorski odjel u Bjelovaru, Trg Eugena Kvaternika 6, 43000 Bjelovar
4. Ministarstvo unutarnjih poslova, Policijska uprava Koprivničko-križevačka, Služba zajedničkih i upravnih poslova, Trg Eugena Kumičića 18, 48000 Koprivnica,
5. Ministarstvo zdravstva, uprava za unaprjeđenje zdravlja, sektor županijske sanitarne inspekcije i pravne podrške, služba županijske sanitarne inspekcije, PJ Odjel za sjeverozapadnu Hrvatsku, Ispostava Koprivnica, Ulica Antuna Nemčića 5, 48000 Koprivnica,
6. Ministarstvo rada i mirovinskog sustava, Inspektorat rada, Područni ured Varaždin, ispostava u Koprivnici, Ulica Taraščice 2, 48000 Koprivnica
7. HAKOM, Hrvatska regulatorna agencija za mrežne djelatnosti, Roberta Frangeša Mihanovića 9, 10000 Zagreb,
8. HP - Hrvatska pošta d.d., Jurišićeva 13, 10000 Zagreb,
9. Hrvatske vode, Vodnogospodarski odjel za Muru i gornju Dravu, Međimurska 26b, 42000 Varaždin,
10. Hrvatske vode, VGI za mail sliv "Bistra", A. Radića 8b, 48350 Đurđevac,
11. HEP–ODS Hrvatska elektroprivreda, Operater distribucijskog sustava d.o.o. Elektra Koprivnica, Hrvatske državnosti 32, 48000 Koprivnica,
12. HEP-OPS Hrvatski operator prijenosnog sustava d.o.o., Kupska 4, 10000 Zagreb,
13. Središnji državni ured za upravljanje državnom imovinom (SDUUDI), Dežmanova 10, 10000 Zagreb,
14. Državna uprava za zaštitu i spašavanje, Područni ured za zaštitu i spašavanje Koprivnica, Ulica hrvatske državnosti 7, 48000 Koprivnica,
15. Državna geodetska uprava, Područni ured za katastar Koprivnica, Hrvatske državnosti 5a, 48000 Koprivnica,
16. Zavod za prostorno uređenje Koprivničko-križevačke županije, Ul. Antuna Nemčića 5, 48000 Koprivnica,
17. Koprivničko-križevačka županija, Ul. AntunaNemčića 5, 48000 Koprivnica,
18. Javna ustanova za upravljanje zaštićenim prirodnim vrijednostima na području Koprivničko-križevačke županije, Florijanski trg 4/II, 48000 Koprivnica,
19. Koprivnica plin - distribucija plina d.o.o.,Mosna 15, 48000 Koprivnica,
20. Koprivničke vode d.o.o.,Mosna 15a, 48000 Koprivnica,
21. Gradsko komunalno poduzeće Komunalac d.o.o., Mosna 15, 48000 Koprivnica,
22. Grad Koprivnica, Zrinski trg 1, Koprivnica
23. Mjesni odbori u obuhvatu Plana: MO "Banovec", MO "Centar", MO "Dubovec".
24. Drugi sudionici čije je sudjelovanje propisano zakonom ili drugim propisima odnosno čije se sudjelovanje u tijeku izrade pokaže potrebnim.
25. **PLANIRANI ROK ZA IZRADU PROSTORNOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA AKO JE TAJ ROK DUŽI OD TRIDESET DANA.**

**Članak 12.**

Za izradu Plana određuju se sljedeći rokovi:

- rok za pripremu zahtjeva javnopravnih tijela te drugih sudionika iz članka 11. ove Odluke je 15 dana od dana dostave ove Odluke,

- rok za izradu Nacrta prijedloga: 45 dana od dana dostave zahtjeva javnopravnih tijela iz članka 11. ove odluke

- prezentacija nacrta prijedloga Plana javnosti i javnopravnim tijelima iz čl. 11. ove odluke 5 dana

- rok za izradu prijedloga plana je 10 dana,

- rok za javnu raspravu je 15 dana,

- rok za pripremu izvješća o javnoj raspravi je 15 dana,

- rok za izradu Nacrta konačnog prijedloga Plana je 15 dana od dana izrade Izvješća o javnoj raspravi,

- rok za izradu i utvrđivanje Konačnog prijedloga Plana je 15 dana,

- rok za dostavu izvornika Plana je 15 dana od dana objave Odluke o donošenju Plana u Glasniku Grada Koprivnice,

- objava pročišćenog teksta odredbi za provedbu Plana u roku 30 dana.

 Rokovi iz stavka 1. ovog članka iz opravdanih se razloga mogu produljiti, uz suglasnost nositelja izrade i izrađivača.

1. **IZVORI FINANCIRANJA IZRADE PROSTORNOG PLANA**

**Članak 13.**

Izvor financiranja Plana je dijelom osiguran u Proračunu Grada Koprivnice za 2017. godinu, uz mogućnost financiranja od strane predlagatelja izmjena i dopuna Plana.

1. **ZAVRŠNE ODREDBE**

**Članak 14.**

Javnopravna tijela te drugi sudionici iz članka 11. ove Odluke u izradi Plana moraju u svojim zahtjevima navesti odredbe propisa, sektorskih strategija, planove, studija i drugih dokumenata propisanih posebnim zakonima na kojima se temelje zahtjevi. Ako to nije učinjeno nositelj izrade takve zahtjeve nije dužan uzeti u obzir, ali je to dužan posebno obrazložiti.

Ako javnopravna tijela te drugi sudionici iz članka 11. ove Odluke ne dostave svoje zahtjeve u roku određenom u članku 12. ove Odluke, smatrat će se da zahtjeva nema, ali se u tom slučaju uzimaju u obzir uvjeti koji su od utjecaja na Plan prema odgovarajućem posebnom propisu i/ili dokumentu.

Ukoliko tijekom izrade Plana stupi na snagu pravilnik iz članka 56. stavka 3. ZPU, izrađivač se dužan pridržavati odredbi istog.

**Članak 15.**

Na području unutar granica obuhvata Plana, ne zabranjuje se izdavanja akata za gradnju, tijekom izrade i donošenja ovog Plana.

Sve izmjene i dopune odnose se na tekstualni i grafički dio Plana.

**Članak 16.**

Grad Koprivnica, Upravni odjel za izgradnju grada i prostorno uređenje kao nositelj izrade obvezuje se:

* sukladno članku 86. stavku 5. ZPU dostaviti ovu Odluku Hrvatskom zavodu za prostorni razvoj,
* sukladno članku 88. stavku 1. ZPU obavijestiti javnost o izradi Plana na mrežnoj stranici Grada Koprivnice ([www.koprivnica.hr](http://www.koprivnica.hr)) i kroz informacijski sustav putem Hrvatskog zavoda za prostorni razvoj,
* sukladno članku 90. stavku 1. ZPU dostaviti po jedan primjerak Odluke javnopravnim tijelima te drugim sudionicima u izradi Plana utvrđenima u članku 11. Odluke.
* dostaviti Plan Zavodu za prostorno uređenje Koprivničko-križevačke županije te Ministarstvu graditeljstva i prostornoga uređenja sukladno članku 112. stavku 1. i stavku 3.

**Članak 17.**

 Ova Odluka stupa na snagu osmi dan od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA:

URBROJ:

Koprivnica,

 PREDSJEDNIK:

 Zoran Gošek, dipl.ing.

**OBRAZLOŽENJE**

Odluku o donošenju Detaljnog plana uređenja „Zona centralnih funkcija“ donijelo je Gradsko vijeće Grada Koprivnice 2011. godine („Glasnik Grada Koprivnice“ broj 3/11.) temeljem Zakona o prostornom uređenju i gradnji ("Narodne novine" broj 76/07 i 38/09).

Trenutno je u fazi donošenja Odluka o izradi III. izmjena i dopuna Prostornog plana uređenja Grada Koprivnice te Odluka o donošenju II. izmjena i dopuna Generalnog urbanističkog plana Koprivnice te je Detaljni plan uređenja potrebno uskladiti s istim.

Uočene su potrebe za donošenjem I. Izmjena i dopuna Detaljnog plana uređenja „ Zona centralnih funkcija“, a koje su uvjetovane njegovom potrebom za usklađivanjem s odredbama zakona i propisa koji su u međuvremenu stupili na snagu te s Prostornim planovima šireg obuhvata odnosno više razine, kao i potrebom novelacija prometnih i planskih rješenja, radi lakše provedbe i usklađenja stanja na terenu.

Temeljem članka 113. Zakona o prostornom uređenju na izradu i donošenje izmjena i dopuna prostornih planova primjenjuju se odredbe kojim je uređena izrada i donošenje prostornih planova sadržana u glavi 6.5. Zakona o prostornom uređenju. Sukladno članku 86. izrada prostornog plana, odnosno njegovih izmjena i dopuna započinje donošenjem odluke o izradi, a koju donosi Gradsko vijeće Grada Koprivnice. Člankom 89. određen je sadržaj iste pa tako ona sadrži pravnu osnovu, razloge donošenja, obuhvat, sažetu ocjenu stanja, ciljeve i programska polazišta, popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu, način pribavljanja stručnih rješenja, popis javnopravnih tijela određenih posebnim propisima koji daju zahtjeve za izradu te drugih sudionika korisnika prostora koji trebaju sudjelovati u izradi, planirani rok za izradu te izvore financiranja izrade.

Ovom Odlukom o izradi započinje postupak izrade i donošenja I. Izmjena i dopuna Detaljnog plana uređenja „Zona centralnih funkcija“, a koji će se provoditi sukladno rokovima navedenima u članku 12. ove Odluke.

S obzirom na naprijed navedeno predlaže se donošenje ove Odluke.

|  |  |
| --- | --- |
| Nositelj izrade aktaUpravni odjel za izgradnju grada iprostorno uređenjePročelnicaJasna Golubić, dipl.ing.građ. | Predlagatelj aktaZamjenik koji obnaša dužnost gradonačelnikaMišel Jakšić, dipl. oec. |